CELEX: 31998R2686
Language: lt
Date: 1998-12-11 00:00:00
Title: 1998 m. gruodžio 11 d. Komisijos reglamentas (EB) Nr. 2686/98, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedustekstas svarbus EEE

Svarbus teisinis pranešimas

|

31998R2686

Oficialusis leidinys L 337 , 12/12/1998 p. 0020 - 0023

		Komisijos reglamentas (EB) Nr. 2686/981998 m. gruodžio 11 d.iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedus(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 2560/98 [2], ypač į jo 6, 7 ir 8 straipsnius,kadangi pagal Reglamentą (EEB) Nr. 2377/90 didžiausi likučių kiekiai palaipsniui turi būti nustatyti visoms farmakologiškai aktyvioms medžiagoms, Bendrijoje naudojamoms veterinariniuose vaistuose, kurie skiriami maistui skirtiems gyvūnams;kadangi didžiausi likučių kiekiai turėtų būti nustatomi tik po to, kai Veterinarinių vaistų komitetas patikrina visą atitinkamą informaciją apie konkrečios medžiagos likučių saugą gyvūninės kilmės maisto produktų vartotojui ir likučių poveikį pramoniniam maisto produktų perdirbimui;kadangi nustatant didžiausią veterinarinių vaistų likučių kiekį gyvūninės kilmės maisto produktuose būtina apibrėžti gyvūnų, kuriuose gali būti likučių, rūšis, likučių lygius kiekviename svarbiame gydyto gyvūno kūno audinyje (tiriamasis audinys), ir likučio (nustatomasis likutis), tinkamo stebėti ir kontroliuoti likučių kiekį, tipą;kadangi siekiant kontroliuoti likučių kiekį, kaip numatyta atitinkamuose Bendrijos teisės aktuose, didžiausi likučių kiekiai paprastai turėtų būti nustatyti tiriamuose kepenų arba inkstų audiniuose; tačiau kadangi kepenys ir inkstai dažnai pašalinami iš skerdenų, skirtų tarptautinei prekybai, todėl didžiausi likučių kiekiai visuomet turėtų būti nustatyti raumenų arba riebalų audiniuose;kadangi tais atvejais, kai veterinariniai vaistai skirti dedekliams paukščiams, gyvūnams laktacijos laikotarpiu arba bitėms, didžiausi likučių kiekiai taip pat turi būti nustatomi kiaušiniams, pienui arba medui;kadangi flumetrinas turėtų būti įtrauktas į Reglamento (EEB) Nr. 2377/90 I priedą;kadangi oleiloleatas, kalcio gliukoheptonatas, kalcio gliukonogliukoheptonatas, kalcio gliukonolaktatas, kalcio glutamatas, nikelio gliukonatas, nikelio sulfatas, natrio hipofosfitas, bacitracinas, bronopolis, cetostearilo alkoholis, menadionas, fitomenadionas, 2-pirolidonas, natrio cetostearilsulfatas, vilnos vaškų alkoholiai, lespedeza capitata, majoranae herba, medicago sativa extractum, sinapis nigrae semen ir flumetrinas turėtų būti įtraukti į Reglamento (EEB) Nr. 2377/90 II priedą;kadangi iki šio reglamento įsigaliojimo turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal Tarybos direktyvą 81/851/EEB [3] su paskutiniais pakeitimais, padarytais Direktyva 93/40/EEB [4];kadangi šiame reglamente numatytos priemonės atitinka Veterinarijos vaistų nuolatinio komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 2377/90 I ir II priedai iš dalies keičiami kaip nurodyta šio reglamento priede.2 straipsnisŠis reglamentas įsigalioja šešiasdešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1998 m. gruodžio 11 d.Komisijos varduMartin BangemannKomisijos narys[1] OL L 224, 1990 8 18, p. 1.[2] OL L 320, 1998 11 28, p. 28.[3] OL L 317, 1981 11 6, p. 1.[4] OL L 214, 1993 8 24, p. 31.--------------------------------------------------PRIEDASA. Reglamento (EEB) Nr. 2377/90 I priedas iš dalies keičiamas taip:2. Antiparazitinės medžiagos2.2. Medžiagos, veikiančios ektoparazitus2.2.3. Piretroidai"Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos |Flumetrinas | Flumetrinas (trans-Z-izomerų suminis kiekis) | Galvijai | 10 μg/kg | Raumenys | |150 μg/kg | Riebalai | |200 μg/kg | Kepenys | |10 μg/kg | Inkstai | |30 μg/kg | Pienas" | |B. Reglamento (EEB) Nr. 2377/90 II priedas iš dalies keičiamas taip:1. Neorganinės cheminės medžiagos"Farmakologiškai aktyvi (-ios) medžiaga (-os) | Gyvūnų rūšis | Kitos nuostatos |Kalcio gliukoheptonatas | Visos maisto gamybai naudojamos rūšys | |Kalcio gliukonogliukoheptonatas | Visos maisto gamybai naudojamos rūšys | |Kalcio gliukonolaktatas | Visos maisto gamybai naudojamos rūšys | |Kalcio glutamatas | Visos maisto gamybai naudojamos rūšys | |Nikelio gliukonatas | Visos maisto gamybai naudojamos rūšys | |Nikelio sulfatas | Visos maisto gamybai naudojamos rūšys | |Natrio hipofosfitas | Visos maisto gamybai naudojamos rūšys" | |2. Organiniai junginiai"Farmakologiškai aktyvi (-ios) medžiaga (-os) | Gyvūnų rūšys | Kitos nuostatos |2-pirolidonas | Visos maisto gamybai naudojamos rūšys | Parenteralinėmis dozėmis iki 40 mg/kg (visos masės) |Bacitracinas | Galvijai | Skirti į tešmenį tik turinčioms pieno karvėms, ir į visus audinius, išskyrus pieną |Bronopolis | Lašišinės žuvys | Tik fermose apvaisintiems ikrams |Cetostrearilo alkoholis | Visos maisto gamybai naudojamos rūšys | |Flumetrinas | Naminės bitės | |Menadionas | Visos maisto gamybai naudojamos rūšys | |Oleiloleatas | Visos maisto gamybai naudojamos rūšys | Tik vietiniam naudojimui |Fitomenadionas | Visos maisto gamybai naudojamos rūšys | |Natrio cetostearilsulfatas | Visos maisto gamybai naudojamos rūšys | Tik vietiniam naudojimui |Vilnos vaškų alkoholiai | Visos maisto gamybai naudojamos rūšys | Tik vietiniam naudojimui" |6. Augalinės kilmės medžiagos"Farmakologiškai aktyvi (-ios) medžiaga (-os) | Gyvūnų rūšis | Kitos nuostatos |Lespedeza capitata | Visos maisto gamybai naudojamos rūšys | |Majoranae herba | Visos maisto gamybai naudojamos rūšys | |Medicago sativa extractum | Visos maisto gamybai naudojamos rūšys | Tik vietiniam naudojimui |Sinapis nigrae semen | Visos maisto gamybai naudojamos rūšys" | |--------------------------------------------------